als_Latn dik_Latn sag_Latn
Edhe kur mendoni se biçikleta juaj është e siguruar, hajduti profesionit di shumë mirë se si t’jua vjedhë atë. Por me teknologjinë që zhvillohet dita-ditës, është e pamundur të mos ekzistonte një zgjidhje për këtë problem. Pajisja e krijuar së fundmi, Skylock, që lidhet me biçikletën, ju njofton në kohë reale kur dikush përpiqet t’ju vjedhë biçikletën.
Kjo pajisje lidhet me telefonin inteligjent nëpërmjet Bluetooth-it dhe ka një aplikacion të veçantë që ju lajmëron menjëherë kur dikush prek biçikletën. Aplikacioni përputhet vetëm me pajisjet iOS dhe Android. Skylock është e pajisur me një accelerometer që mundëson sistemin e alarmit në kohë reale.
Përveç kësaj, pajisja vjen me sensorë të veçantë të cilët kuptojnë kur përdoruesi ka bërë një aksident me biçikletë. Nëse aksidenti është i rëndë, do të vijë një njoftim në telefon ku i kërkohet përdoruesit të konfirmojë nëse është mirë. Nëse përdoruesi nuk e konfirmon, atëherë pajisja do të njoftojë automatikisht tri nga kontaktet e emergjencës që janë regjistruar nga përdoruesi. Kjo pajisje kushton 249 dollarë dhe mund të dalë në shitje për Krishtlindje.
(Herë të lexuara: 187)
als_Latn als_Latn als_Latn als_Latn